ΑΘΗΝΑ 1/12/2020

ΑΡ. ΠΡΩΤ.: 3792

**ΔΕΛΤΙΟ ΤΥΠΟΥ**

**SOS ΕΚΠΕΜΠΟΥΝ ΤΩΡΑ ΟΙ ΣΥΝΑΔΕΛΦΟΙ ΤΟΥ ΝΟΣΟΚΟΜΕΙΟΥ ΚΑΡΔΙΤΣΑΣ.**

**ΔΙΑΣΩΛΗΝΩΜΕΝΟΣ ΑΣΘΕΝΗΣ ΣΕ ΑΠΛΟΥΣ ΘΑΛΑΜΟΥΣ**

Στο νοσοκομείο Καρδίτσας οι συνάδελφοι βρίσκονται σε απόγνωση όπως καταγγέλλει το Σωματείο.

Εκπέμπουν σήμα κινδύνου για τη κατάσταση του νοσοκομείου. Κινδυνεύουν οι ασθενείς και το προσωπικό. Στις κλινικές κορωνοϊού υπάρχουν διασωληνωμένοι ασθενείς λόγω έλλειψης κλινών ΜΕΘ.

Το προσωπικό είναι ανεκπαίδευτο για να αντιμετωπίσει τέτοιες καταστάσεις. Ψάχνουν ΜΕΘ και δεν υπάρχει πουθενά. Γίνονται συνέχεια διασωληνώσεις ασθενών με κορωνοϊό σε θαλάμους κλινικών όπου και νοσηλεύονται ημέρες μέχρι να βρεθεί ΜΕΘ. Το προσωπικό νοσεί ο ένας μετά τον άλλον. Δεν υπάρχει οργανωμένο σχέδιο ασφαλούς νοσηλείας των περιστατικών κορωνοϊού.

Ζητάμε άμεσα να οργανωθεί η λειτουργία του Νοσοκομείου.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ